J. Brocka, poslanec: (2005-05-25):
Tá moja prvá pripomienka je tá jednoduchšia, skôr procedurálna. Keďže sme nerokovali o zákone na marcovej schôdzi v druhom čítaní, ale rokujeme o ňom až teraz na májovej schôdzi, tak pozmeňujúci návrh o účinnosti zákona, ktorý je uvedený v spoločnej správe, je vlastne už bezpredmetný, kde navrhujeme účinnosť väčšiny paragrafov od 1. júna a niektorých, ktoré sa týkajú nových podmienok, nových pravidiel a spôsobu financovania opatrení sociálnej kurately, od 1. januára budúceho roka. Čiže navrhujem pozmeňujúci návrh k účinnosti, aby zákon bol účinný od 1. 7. To je môj prvý pozmeňujúci návrh v čl. VI. Doslovne znie: „Tento zákon nadobúda účinnosť 1. júla 2005 okrem § 87 ods. 1 písm. a), c) a d) a § 88, ktoré nadobúdajú účinnosť 1. januára 2006.“ Ten druhý pozmeňujúci návrh je trošku rozsiahlejší alebo dosť rozsiahly. To súvisí s tým, že dostali poslanci do nášho výboru aj poslanci, ktorí možno ste členmi iných výborov, návrhy z mimovládnych organizácií, ktoré sa venujú tejto problematike a tejto oblasti. A upozornili nás na nevyváženosť toho návrhu v otázke financovania opatrení sociálnoprávnej ochrany detí, a preto sme vo výbore pre sociálne veci a bývanie akceptovali ich pozmeňujúci návrh napriek výhradám ministerstva práce, sociálnych vecí. A ten návrh je obsiahnutý aj v spoločnej správe. Medzitým ale kým sme rokovali o tomto návrhu, teda od marca do mája, aj ministerstvo pristúpilo na isté kompromisy a rokovalo s mimovládnymi organizáciami o otázke financovania. A výsledkom tohto rokovania je aj pozmeňujúci návrh, ktorý je určitým na jednej strane kompromisom. Ale myslím si, že najmä určuje jednoznačné pravidlá a podmienky financovania vykonávania opatrení akreditovanými subjektmi a vyššími územnými celkami, čím zabezpečuje nielen vykonávanie týchto opatrení v požadovanom rozsahu, ale aj transparentné finančné zabezpečenie týchto opatrení. Tento návrh je podpísaný poslancami tak koaličnými, ako aj opozičnými. A prešiel teda rozpravou a diskusiou aj v gestorskom výbore. Čiže odporúčal by som vám, aby ste podporili tento návrh. Znamená to, že budem odporúčať v spoločnej správe vypustiť body 43, 88 a 92 tak, aby sme o nich hlasovali osobitne s odporúčaním neschváliť ich. A teraz musím prečítať ten pozmeňujúci návrh. Poprosím vás o trpezlivosť, lebo je trošku rozsiahly. Čl. I sa mení takto: Prvý pozmeňujúci návrh. V § 45 ods. 6 prvej vete sa za slová „podľa § 49“ vkladá čiarka a slová „§ 50, § 62 a § 63“. Druhý bod. V § 73 ods. 1 sa za písmeno c) vkladajú nové písmená d) až f), ktoré znejú: „d) schvaľuje priority v oblasti vykonávania opatrení pre určené orgány sociálnoprávnej ochrany detí a sociálnej kurately podľa odseku 3 a pre orgány sociálnoprávnej ochrany detí a sociálnej kurately podľa odseku 2 najneskôr do 31. mája na nasledujúci kalendárny rok a môže určiť v rámci týchto priorít opatrenia, metódy, techniky a postupy, ktorých vykonávanie zabezpečí podľa písmena e) pre tieto orgány sociálnoprávnej ochrany detí a sociálnej kurately, e) vyhlasuje verejné obstarávanie podľa osobitného predpisu, f) oznamuje určeným orgánom sociálnoprávnej ochrany detí výšku priemerných bežných výdavkov na dieťa v detských domovoch a detských domovoch pre maloletých bez sprievodu zriadených určenými orgánmi sociálnoprávnej ochrany detí a sociálnej kurately za predchádzajúci rok na účely poskytovania finančného príspevku podľa § 88 ods. 3“. Doterajšie písmená d) až p) sa označujú ako písmená g) až t). Poznámka pod čiarou k odkazu 58 znie: „58) Zákon č. 523/2003 Z. z. o verejnom obstarávaní a o zmene zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších prepisov.“ Doterajšie poznámky pod čiarou k odkazom 58 až 72 sa označujú ako odkazy 59 až 73. Bod 3. V § 73 ods. 2 písm. e) sa za 8. bod vkladajú nové body, 9. až 12., ktoré znejú: „9. ktorý vypracúva návrh priorít v oblasti vykonávania opatrení a návrh ich zabezpečenia za svoj územný obvod a za nasledujúci kalendárny rok a predkladá ich orgánu sociálnoprávnej ochrany detí a sociálnej kurately podľa odseku 1 najneskôr do 30. apríla, 10. ktorý vypracúva na základe priorít podľa ods. 1 písm. d) plán vykonávania opatrení pre svoj územný obvod, ktorého súčasťou sú aj podmienky a spôsob organizačného zabezpečenia vykonávania opatrení akreditovanými subjektmi, najneskôr do 30. júna na nasledujúci kalendárny rok. 11. ktorý vyhlasuje verejné obstarávanie podľa osobitného predpisu, 12. ktorý spolupracuje s určeným orgánom sociálnoprávnej ochrany detí a sociálnej kurately podľa odseku 3 pri vypracúvaní návrhu priorít v oblasti ústavnej starostlivosti, v oblasti sprostredkovania náhradnej rodinnej starostlivosti a v oblasti zabezpečenia vykonávania rozhodnutí súdu v zariadeniach a pri tvorbe plánu na zabezpečenie priorít v týchto oblastiach“. Doterajší 9. bod sa označuje ako 13. bod. Štvrtý pozmeňujúci návrh. V § 73 ods. 3 písm. a) sa vypúšťa 4. bod. Piaty pozmeňujúci návrh. V § 73 ods. 3 sa za písmeno i) vkladajú nové písmená j) až n), ktoré znejú: „j) vypracúva prehľad o stave miest v detských domovoch a v detských domovoch pre maloletých bez sprievodu a o stave miest v krízových strediskách a resocializačných strediskách zriadených VÚC, obcou alebo akreditovaným subjektom určeným na vykonávanie rozhodnutí súdu vo svojom územnom obvode na účely vypracovania návrhu priorít v oblasti vykonávania ústavnej starostlivosti a v oblasti zabezpečenia vykonávania rozhodnutí súdu v zariadeniach, k) vypracúva v spolupráci s ostatnými orgánmi sociálnoprávnej ochrany detí vo svojom územnom obvode a v spolupráci s príslušným VÚC návrh priorít v oblasti vykonávania ústavnej starostlivosti, v oblasti sprostredkovania  náhradnej rodinnej starostlivosti a v oblasti zabezpečenia vykonávania rozhodnutí súdu v zariadeniach za svoj územný obvod na nasledujúci kalendárny rok a predkladá ich orgánu sociálnoprávnej ochrany detí a sociálnej kurately podľa odseku 1 najneskôr do 30. apríla, l) vypracúva na základe priorít podľa ods. 1 písm. d) plán zabezpečenia v oblasti sprostredkovania náhradnej rodinnej starostlivosti, plán zabezpečenia vykonávania rozhodnutí súdu o nariadení ústavnej starostlivosti, predbežného opatrenia a o uložení výchovného opatrenia podľa osobitného predpisu v zariadeniach, ktorého súčasťou sú  podmienky a spôsob organizačného zabezpečenia potrebného počtu miest v zariadeniach vrátane určenia  počtu miest, ktoré treba zabezpečiť v zariadeniach zriadených vyšším územným celkom, obcou alebo akreditovaným subjektom pre svoj územný obvod najneskôr do 30. júna na nasledujúci kalendárny rok, m) vyhlasuje verejné obstarávanie podľa osobitného predpisu na účely zabezpečenia vykonávania rozhodnutí súdu akreditovaným subjektom, n) uzatvára zmluvu o poskytovaní  finančného príspevku s vyšším územným celkom, obcou a akreditovaným subjektom“. Poznámka pod čiarou k odkazu 59 znie: „59) § 37 ods. 3 zákona č. 36/2005 Z. z.“ Doterajšie poznámky pod čiarou k odkazom 59 až 73 sa označujú ako odkazy 60 až 74. Doterajšie písmeno j) sa označuje ako písmeno o). Šiesty pozmeňujúci návrh. K § 73 sa dopĺňa odsek 4, ktorý znie: „Orgán sociálnoprávnej ochrany detí a sociálnej kurately za podmienok ustanovených týmto zákonom môže zabezpečiť  vykonávanie opatrení podľa tohto zákona prostredníctvom akreditovaného subjektu alebo môže vykonávať opatrenia v spolupráci s akreditovaným subjektom.“ Siedmy návrh. V § 74 ods. 1 písm. h) sa na konci pripájajú slová „a oznamuje určenému orgánu sociálnoprávnej ochrany detí a sociálnej kurately podľa § 73 ods. 3 počet miest určených v týchto zariadeniach na vykonanie rozhodnutí súdu“. Ôsmy návrh. V § 75  písm. e) sa na konci pripájajú slová „a oznamuje určenému orgánu sociálnoprávnej ochrany detí a sociálnej kurately podľa § 73 ods. 3 počet miest určených v týchto zariadeniach na vykonávanie rozhodnutí súdu“. Deviaty návrh. Nadpis § 87 znie: „Finančný príspevok poskytovaný vyšším územným celkom a obcou.“ Desiaty návrh. V § 87 sa za odsek 2 vkladá nový odsek 3, ktorý znie... (Ruch v sále.) Pán podpredseda, pán predsedajúci, mne je to ľúto, ja ho prečítam, len poprosím kolegov, aby sme sa neprekrikovali. Nedá sa tomu vyhnúť. Poprosím vás...